Tvrdili jej, že zarobila na kryptomenách. Seniorke potom z účtu zmizlo takmer 14-tisíc eur

Seniorku z Bratislavy pripravili podvodníci o 13 920 eur. Telefonicky jej rozprávali o údajných výnosoch z kryptomien a presvedčili ju, aby si do mobilu nainštalovala aplikáciu umožňujúcu vzdialený prístup. Keď sa následne prihlásila do internetového bankovníctva, z jej účtu odišli viaceré platby.